
Z A P I S N I K
od 15. srpnja 2026. 
u prethodnom postupku radi očitovanja o prijedlogu i rasprave o pretpostavkama za otvaranje stečajnog postupka nad dužnikom trgovačkim društvom Merkl D&D jednostavno društvo s ograničenom odgovornošću za građevinarstvo, usluge i trgovinu, Rijeka, Grohovski put 20, OIB: 00636084636.

OD SUDA PRISUTNI:
Daniela Korlević, sutkinja
Dajana Jurković, zapisničar

Početak u 09:00 

Utvrđuje se da su na današnje ročište pristupili:
[bookmark: _Hlk226528963]Za predlagatelja: nitko, dostava poziva uredno iskazana    
Za dužnika: nitko, dostava poziva uredno iskazana
Za FINA: nitko, dostava poziva uredno iskazana  

Utvrđuje se da spisu prileži podnesak predlagatelja od 2. srpnja 2026. prema kojem dužnik na dan 2. srpnja 2026. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 156 dana u ukupnom iznosu od 758,61 EUR.

Utvrđuje se da je privremeni stečajni upravitelj po nalogu suda od 29. svibnja 2026. podnio pisano izvješće koje je objavljeno na mrežnoj stranici e – Oglasnoj ploči suda 14. srpnja 2026.

[bookmark: _Hlk231370714]	Privremeni stečajni upravitelj u prethodnom postupku utvrdio je slijedeće:

U telefonskom razgovoru 5. lipnja 2026. gospođa Kristina Merkl, supruga zastupnika dužnika po zakonu, izjavila je privremenom stečajnom upravitelju da dužnik ne obavlja registriranu poslovnu djelatnost. Prema navodima gđe. Merkl, dužnik se bavio građevinskom djelatnošću. 
Kao razlog nastanka financijskih poteškoća navela je činjenicu da je zastupnik dužnika po zakonu nalazi u pritvoru od 24. svibnja 2025., uslijed čega je došlo do poremećaja u redovitom poslovanju i nelikvidnosti dužnika. 

Dužnik je u poslovnoj godini 2024. ostvario dobit u iznosu 6.523,04 EUR, dok je gubitak u poslovnoj godini 2025. iznosio -26.197,02 EUR. 

Iznos dugotrajne materijalne imovine na dan 31. prosinca 2024. je 8.012,35 EUR, dok na dan 31. prosinca 2025. iznos dugotrajne materijalne imovine iznosi 4.891,95 EUR. 

U predanom financijskom izvještaju za 2024. kratkotrajna imovina dužnika iznosi 38.643,62 EUR, a odnosi se potraživanja od kupaca u iznosu 19.600,76 EUR, kratkotrajne financijske imovine u iznosu 12.295,54 EUR, te novac u banci i blagajni 6.747,32 EUR. 
Kratkotrajna imovina dužnika iskazana u predanom financijskom izvješću za 2025. iznosi 30.110,25 EUR, a odnosi se potraživanja od kupaca u iznosu 5.578,45 EUR, potraživanja od države i drugih institucija u iznosu 2.886,22 EUR, te ostalih kratkoročnih potraživanja u iznosu 973,12 EUR. Kratkotrajna financijska imovina iznosi 12.983,99 EUR, a odnosi se na dane zajmove, te novac u banci i blagajni 7.688,47 EUR. 
Kratkoročne obveze dužnika na dan 31. prosinca 2024. iznose 17.039,85 EUR, Kratkoročne obveze dužnika na dan 31. prosinca 2025. iznose 31.583,10 EUR. 
Navedeni financijski pokazatelji upućuju na pogoršanje likvidnosti i financijske stabilnosti društva tijekom 2025. godine, uz istodobni rast obveza i ostvarenje značajnog poslovnog gubitka, što ukazuje na otežanu mogućnost urednog podmirivanja dospjelih obveza. 

Prema potvrdi Općinskog suda u Rijeci , Zemljišnoknjižni odjel Rijeka, od 13. srpnja 2026. dužnik nije upisan kao vlasnik nekretnina na području nadležnosti Zemljišnoknjižnog odjela Rijeka. 

Prema uvjerenju o vlasništvu vozila koje izdaje Centar za vozila Hrvatske d.d. na dan 3. lipnja 2026. dužnik je evidentiran kao vlasnik vozila: 
- Dostavno vozilo, N1, CITROEN JUMPER 2,2 HDI, godina proizvodnje: 2014., broj šasije: VF7YDUMFC12627687, registarske oznake: RI5323R. Na vozilu nema upisanog tereta, a vrijednost rabljenog vozila prema Centru za vozila Hrvatske iznosi 4.663,46 EUR 

Prema izračunu privremenog stečajnog upravitelja, predvidivi troškovi prethodnog i otvorenog stečajnog postupka za razdoblje od šest mjeseci iznose ukupno 2.920,50 EUR, a odnose se na:
- trošak izdavanja uvjerenja Centra za vozila Hrvatske u iznosu od 2,73 EUR 
- trošak procjene Centra za vozila Hrvatske -Jomologija u iznosu od 2,64 EUR 
- trošak potvrde Općinski sud u Rijeci, Zemljišnoknjižni odjel u iznosu od 6,35 EUR 
- nagrada privremenom stečajnom upravitelju (bruto) u iznosu od 663,61 EUR 
- doprinosi za zdravstveno osiguranje (7,5%) u iznosu od 49,77 EUR 
- trošak računovodstva (mjesečno 150,00+pdv) u iznosu od 1.125,00 EUR 
- bankovne naknade u iznosu od 90,00 EUR 
- trošak arhiviranja poslovne dokumentacije u iznosu od 400,00 EUR 
- naknada troškova stečajnom upravitelju (poštarina, telefon, uredski materijal) u iznosu od 200,00 EUR 
-putni trošak (na relaciji Zagreb-Rijeka-Zagreb - 340 kmx0,5 EUR/km+cestarinax2 puta) u iznosu od 380,40 EUR.

Zaključak je privremenog stečajnog upravitelja da imovinu dužnika čini dostavno vozilo ukupne procijenjene vrijednosti 4.663,46 EUR. Privremeni stečajni upravitelj procjenjuje likvidnom i smatra da je imovina dostatna za namirenje prethodnog i otvorenog stečajnog postupka, slijedom čega se predlaže otvoriti stečajni postupak nad dužnikom


Utvrđuje se da prema Očevidniku neizvršenih osnova za plaćanje na dan 15. srpnja 2026. dužnik ima neizvršene osnove za plaćanje u ukupnom iznosu od 758,79 EUR u razdoblju dužem od 60 dana, zbog čega kod dužnika nije otklonjen stečajni razlog nesposobnost za plaćanje.

	Utvrđuje se da je u spis pristigao podnesak privremenog stečajnog upravitelja u kojem navodi da ju je 15. srpnja 2026. telefonski kontaktirala Kristina Siladić, supruga zastupnika dužnika po zakonu, te navela da će dužnik podmiriti svoje dospjele obveze i tako otkloniti stečajni razlog. Stoga, privremeni stečajni upravitelj predlaže sudu odgodu ročišta kako bi se kod dužnika otklonio stečajni razlog. 

Sudac donosi
r j e š e n j e 

Slijedom navedenog današnje ročište se odgađa, a slijedeće zakazuje za dan 

         30. rujna 2026. u 09:30 
   kod Trgovačkog suda u Rijeci 

na koje se objavom ovog poziva na mrežnoj stranici e-Oglasne ploče suda pozivaju predlagatelj, privremeni stečajni upravitelj i zastupnik dužnika po zakonu.

Dovršeno u 9:35

 	  	                                    Sutkinja             	 



				              Zapisničar 	          	  

